Diari Oficial de la Generalitat Valenciana


Sumari del DOGV 2484, del 05-04-1995 (1995/834345)

ORDRE de 21 de març de 1995, de les conselleries de Treball i Afers Socials i d'Educació i Ciència, mitjançant la qual es modifica l'Ordre de 17 de juny de 1994, per la qual es convocaven subvencions per al desenvolupament de programes de garantia social.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/21/(1)/dof/vci/html**

### Dades del document

Número de DOGV
:   2484

Data del DOGV
:   05-04-1995

Secció del DOGV
:   DISPOSICIONS GENERALS

Número del document
:   1995/834345


Data del document
:   21-03-1995

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 21 de març de 1995, de les conselleries de Treball i Afers Socials i d'Educació i Ciència, mitjançant la qual es modifica l'Ordre de 17 de juny de 1994, per la qual es convocaven subvencions per al desenvolupament de programes de garantia social.   
Amb data de 24 de juny de 1994 es va publicar en el Diari Oficial de la Generalitat Valenciana l'Ordre de 17 de juny de 1994, de les conselleries d'Educació i Ciència i de Treball i Afers Socials, per la qual es convocaven subvencions per al desenvolupament de programes de garantia social.  
Després de la publicació de la Llei de Pressupostos de la Generalitat Valenciana per a l'exercici de 1995 (DOGV de 31.12.94), i en connexió amb el que estableix l'article 47 de la Llei d'Hisenda Pública de la Generalitat Valenciana, escau incloure en l'article 2 de l'ordre anteriorment esmentada, la línia pressupostària que farà front a la segona fase d'aquests programes que, com en aquest es concreta, és finançada per la Conselleria de Treball i Afers Socials.  
Al mateix temps, i a fi d'evitar interrupcions entre la primera i la segona fase d'execució dels programes, s'estableix un procediment de justificació de despeses que inclou des de l'acabament de la primera fase fins a l'acabament del programa de garantia social.  
Per tot això, fent ús de les facultats que ens confereix la Llei 5/83, de 30 de desembre, de Govern Valencià,  
ORDENEM:  
Article únic  
Modificar els articles 2 i 15.1.b) de l'Ordre de 17 de juny de 1994, de les conselleries d'Educació i Ciència i de Treball i Afers Socials, en els següents termes:  
«Article segon. Dotació econòmica  
L'import global màxim que es podrà assignar en concepte d'aquestes ajudes serà de 720 milions de pessetes, distribuït en dues fases:  
- La primera fase es finançarà a càrrec de la línia de subvenció de la Conselleria d'Educació i Ciència 4.08 i 7.01, ambdues de la secció, servei i programa 52.01.379.20, dels Pressupostos de 1994, per un import cadascuna d'elles de 180 milions de pessetes.  
- La segona fase dels programes de garantia social, que es realitzarà durant l'exercici de 1995, serà finançada per la Conselleria de Treball i Afers Socials per una quantia màxima de 066.380.416 PTA, a càrrec de la línia de subvenció 409 del programa 322.20, de la Llei de Pressupostos de la Generalitat Valenciana de 1995.  
Article 15.1.b). Segona fase  
Les ajudes corresponents a la segona fase es lliuraran, amb l'informe previ favorable de la Comissió Mixta de Programes de Garantia Social, en els termes establerts per la resolució aprovatòria, que podrà regular qualsevol dels dos procediments següents:  
A) Es lliurarà un 40% de la subvenció concedida amb la presentació prèvia per part de l'entitat de la relació actualitzada de participants en el programa de garantia social i de la documentació acreditativa d'haver subscrit l'assegurança d'accidents i de responsabilitat civil.  
El 60% restant es lliurarà amb la presentació prèvia, en un termini màxim de dos mesos des de l'acabament del programa, de la justificació de les despeses ocasionades en la seua execució.  
B) Es podrà concedir el 100% de la subvenció, amb l'autorització prèvia d'un acord motivat del Consell, després de la notificació de la resolució aprovatòria. En aquest cas i en virtut del que estableix l'article 31.2 de la Llei de Pressupostos de la Generalitat Valenciana per a l'exercici de 1995, l'entitat haurà de garantir l'esmentada bestreta mitjançant l'aportació d'un aval bancari o, si no n'hi ha, d'una garantia real immobiliària suficient per l'import de la quantitat anticipada. Tot això, sense perjudici del que disposa la normativa específica d'aplicació a les entitats locals en matèria de presentació de garanties de justificacions de despeses.  
La justificació de despeses es realitzarà en un termini màxim de dos mesos des de l'acabament del programa.  
L'entitat, anteriorment al pagament,i en un termini de 15 dies des de la notificació de la resolució, haurà de presentar la documentació acreditativa d'estar al corrent de les obligacions tributàries i amb la Seguretat Social en els termes establerts en l'Ordre de 7 de gener de 1991, de la Conselleria d'Economia i Hisenda, sobre el compliment de les obligacions tributàries i amb la Seguretat Social per a beneficiaris de subvencions a càrrec dels Pressupostos de la Generalitat Valenciana (DOGV de 5 de febrer de 1991), quedant exonerades d'aquesta acreditació les entitats locals, els organismes autònoms i les empreses públiques de la Generalitat Valenciana, en funció del que estableix l'article 6 de l'esmentat text.»  
El conseller de Treball i Afers Socials,  
FRANCISCO JAVIER SANAHUJA SANCHIS  
El conseller d'Educació i Ciència,  
JOAN ROMERO I GONZáLEZ


Còpia Permalink ELI